金像獎︱鄧麗欣激罕低胸晒線 林明禎渾圓雙峰抗衡
2024年04月14日 18:24
東網電視
更多新聞短片
第42屆香港電影金像獎紅地氈盛況空前。女星鄧麗欣激罕性感現身,身穿低胸透視裝的她大晒美好身段,谷出事業線令人眼前一亮。同場的馬來西亞女神林明禎則以白色Tube Dress現身,玲瓏浮凸的極緻身段令人嘆為觀止。兩女一黑一白現身為紅地氊增添色彩。同場,女星Angelababy與馮德倫齊齊現身,Baby穿上白色吊帶晚裝配銅金色耳環,造型高貴大方!
除了三位靚女,已一段時間沒有於香港亮相的林熙蕾,穿上黑色露肩晚裝出現,她指自己曾於香港住了三、四年,香港是她其中一個家,並大讚新一代電影人很有創意。
至於鄧麗欣與林明禎受訪時,鄧麗欣被指性感出擊,她笑言:「係呀,因為知道同林明禎一齊行紅地氈嘛!哈哈,其實揀衫嘅時候都唔知同佢行,只係對條裙一見鍾情,雖然好小布,但形象設計師都話ok,我都覺得自己都大個女,可以試吓。同埋呢條裙都唔算賣肉,我亦做足安全措施。」林明禎性感程度明顯輸比鄧麗欣,她亦笑言:「今年唔敢太性感,未有安全感,希望下年啦,下年如果《飯戲攻心2》有提名,我着Deep V出席。」鄧麗欣亦笑言希望明年她們都有提名,可以齊齊再行紅地氈,今晚她們是以頒獎嘉賓亮相。
楊穎表示好久沒有出席金像獎頒獎禮,對上一次已經是10年前,還記得當年落雨,她稱到場前也有一刻擔心會否下雨。她透露有跟香港的電影傾談,笑言到時再算,落實後會再同大家講。Baby昨日來港,只會逗留3日,因為要趕着回內地照顧兒子小海綿,兒子就讀一年級,正準備考試:「我要趕回去睇住,好在近日冇咁忙,雖然小朋友有補習,都要自己教,佢只驚我,我對小朋友有惡亦有甜,都係想小朋友長大後有規矩,惡都係值得。(你係虎媽?)有時啦!我對小朋友好好㗎!」問到去年Baby捲入19禁歌舞騷而傳出社交平台被禁言後獲解封一事,她則避談此事。